               EUROPOS KOMISIJA
            Briuselis, 2021 09 23
            COM(2021) 593 final
            2021/0303(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo iš dalies pakeisti Susitarimą priėmimo

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai nustatyti poziciją, kurios Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) įsteigtame Jungtiniame komitete dėl Jungtinio komiteto sprendimo iš dalies pakeisti tą Susitarimą.

               2.Pasiūlymo aplinkybės

               2.1.Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos

               Susitarime dėl išstojimo nustatyta tvarkingo Jungtinės Karalystės išstojimo iš Sąjungos ir Europos atominės energijos bendrijos (Euratomo) tvarka. Susitarimas dėl išstojimo įsigaliojo 2020 m. vasario 1 d.

               2.2.Jungtinis komitetas

               Pagal Susitarimo dėl išstojimo 164 straipsnio 1 dalį įsteigtą Jungtinį komitetą sudaro Sąjungos ir Jungtinės Karalystės atstovai. Jam bendrai pirmininkauja Sąjunga ir Jungtinė Karalystė. Susitarimo dėl išstojimo VIII priede nustatytos Jungtinio komiteto darbo tvarkos taisyklės. Jungtinis komitetas posėdžiauja bent kartą per metus arba Sąjungos ar Jungtinės Karalystės prašymu ir bendru sutarimu nustato savo posėdžių tvarkaraštį ir darbotvarkę.

               Susitarimo dėl išstojimo 164 straipsnyje nustatytos Jungtinio komiteto funkcijos – jis pirmiausia:

               ·tiesiogiai arba per jam atskaitingus specializuotus komitetus prižiūri Susitarimo įgyvendinimą ir taikymą;

               ·priima sprendimus ir teikia rekomendacijas, taip pat priima Susitarimo pakeitimus jame numatytais atvejais;

               ·imasi priemonių, kad būtų išvengta problemų ir išspręsti ginčai, kurių gali kilti dėl Susitarimo aiškinimo ir taikymo.

               2.3.Numatomas Jungtinio komiteto sprendimas

               Jungtinis komitetas gali priimti sprendimą, kuriuo pagal Susitarimo dėl išstojimo 164 straipsnio 5 dalies d punktą iš dalies keičiamas tas Susitarimas, siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo dėl išstojimo pasirašymo metu nebuvo numatytos, jeigu tokiais pakeitimais nekeičiamos esminės Susitarimo nuostatos.

               Numatomo sprendimo tikslas – užpildyti spragas ir pašalinti trūkumus, nekeičiant esminių Susitarimo dėl išstojimo nuostatų.

               Numatomas sprendimas pagal Susitarimo dėl išstojimo 166 straipsnio 2 dalį taps privalomas šalims. Pagal Darbo tvarkos taisyklių 9 taisyklę Jungtinio komiteto priimtuose sprendimuose nurodoma jų įsigaliojimo data.

               3.Pozicija, kurios turi būti laikomasi Sąjungos vardu

               3.1.Susitarimo dėl išstojimo I priedo I dalis dėl socialinės apsaugos koordinavimo

               Susitarimo dėl išstojimo I priedo I dalyje išvardyti Socialinės apsaugos sistemų koordinavimo administracinės komisijos sprendimai ir rekomendacijos, į kuriuos Sąjunga ir Jungtinė Karalystė privalo deramai atsižvelgti taikydamos socialinės apsaugos koordinavimo taisykles (žr. Susitarimo dėl išstojimo 31 straipsnį).

               2017 m. spalio 18 d. Socialinės apsaugos sistemų koordinavimo administracinė komisija patvirtino Rekomendaciją Nr. A1 dėl Europos Parlamento ir Tarybos reglamento (EB) Nr. 987/2009 19 straipsnio 2 dalyje nurodyto pažymėjimo išdavimo. Tačiau ši rekomendacija nebuvo nurodyta Susitarimo dėl išstojimo I priede, todėl turėtų būti ten įtraukta.

               2017 m. spalio 19 d. Socialinės apsaugos sistemų koordinavimo administracinė komisija patvirtino Sprendimą Nr. E6 dėl nustatymo, kada elektroninis pranešimas teisiškai yra laikomas pristatytu per Elektroninių socialinės apsaugos informacijos mainų (EESSI) sistemą. Tačiau šis sprendimas nebuvo nurodytas Susitarimo dėl išstojimo I priede, todėl turėtų būti ten įtrauktas.

               2020 m. birželio 17 d. Socialinės apsaugos sistemų koordinavimo administracinė komisija patvirtino Sprendimą Nr. H9 dėl Europos Parlamento ir Tarybos reglamento (EB) Nr. 987/2009 67 ir 70 straipsniuose ir Sprendime Nr. S9 nurodytų terminų atidėjimo dėl COVID-19 pandemijos. Tačiau šis sprendimas nebuvo nurodytas Susitarimo dėl išstojimo I priede, todėl turėtų būti ten įtrauktas.

                2020 m. spalio 21 d. Socialinės apsaugos sistemų koordinavimo administracinė komisija patvirtino Sprendimą Nr. H10 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties. Tačiau šis sprendimas nebuvo nurodytas Susitarimo dėl išstojimo I priede, todėl turėtų būti ten įtrauktas. Šiuo sprendimu pakeičiamas Sprendimas Nr. H8 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties. Todėl Sprendimas Nr. H8 bus išbrauktas iš Susitarimo dėl išstojimo I priedo I dalies.

               2020 m. gruodžio 9 d. Socialinės apsaugos sistemų koordinavimo administracinė komisija patvirtino Sprendimą Nr. H11 dėl Reglamento (EB) Nr. 987/2009 67 ir 70 straipsniuose ir Sprendime Nr. S9 nurodytų terminų atidėjimo dėl COVID-19 pandemijos. Tačiau šis sprendimas nebuvo nurodytas Susitarimo dėl išstojimo I priede, todėl turėtų būti ten įtrauktas.

               2018 m. spalio 10 d. Socialinės apsaugos sistemų koordinavimo administracinė komisija patvirtino Rekomendaciją Nr. H2 dėl valstybės narės įstaigos asmeniui išduodamų ir asmens padėtį liudijančių dokumentų, reikalingų Europos Parlamento ir Tarybos reglamentams (EB) Nr. 883/2004 ir (EB) Nr. 987/2009 taikyti, autentiškumo požymių įtraukimo. Tačiau ši rekomendacija nebuvo nurodyta Susitarimo dėl išstojimo I priede, todėl turėtų būti ten įtraukta.

               2020 m. gruodžio 9 d. Socialinės apsaugos sistemų koordinavimo administracinė komisija patvirtino Sprendimą Nr. S11 dėl išlaidų kompensavimo tvarkos įgyvendinant Reglamento (EB) Nr. 883/2004 35 ir 41 straipsnius. Šiuo sprendimu pakeičiamas Sprendimas Nr. S9 dėl išlaidų kompensavimo tvarkos Reglamento (EB) Nr. 883/2004 35 ir 41 straipsniams įgyvendinti. Todėl Sprendimas Nr. S9 bus išbrauktas iš Susitarimo dėl išstojimo I priedo I dalies.

               4.Teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimas, kurį turi priimti Jungtinis komitetas, yra teisinę galią turintis aktas. Numatomas aktas taps teisiškai privalomas šalims pagal Susitarimo 166 straipsnio 2 dalį.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               Vienintelis numatomo akto tikslas ir turinys yra susijęs su, viena vertus, daliniu Susitarimo pakeitimu, siekiant ištaisyti klaidas, užpildyti spragas ir pašalinti trūkumus, nekeičiant esminių jo nuostatų, ir, kita vertus, daliniu Susitarimo pakeitimu jame konkrečiai numatytu atveju.

               Susitarimo sudarymas buvo grindžiamas Europos Sąjungos sutarties 50 straipsnio 2 dalimi.

               Todėl, laikantis pagrindinio principo, kad aktas gali būti iš dalies keičiamas tik tos pačios rūšies aktu, siūlomo sprendimo materialinis teisinis pagrindas yra Europos Sąjungos sutarties 50 straipsnio 2 dalis.

               4.1.Išvada

               Siūlomo sprendimo teisinis pagrindas turėtų būti Europos Sąjungos sutarties 50 straipsnio 2 dalis kartu su SESV 218 straipsnio 9 dalimi.

               5.Numatomo akto skelbimas

               Jungtinio komiteto sprendimu Susitarimas dėl išstojimo bus iš dalies pakeistas, todėl tikslinga priimtą sprendimą paskelbti Europos Sąjungos oficialiajame leidinyje.

               2021/0303 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo iš dalies pakeisti Susitarimą priėmimo

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2020 m. vasario 1 d. įsigaliojo 2020 m. sausio 30 d. Tarybos sprendimu (ES) 2020/135 Sąjungos sudarytas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos
                  1
                 (toliau – Susitarimas dėl išstojimo);

               (2)Susitarimo dėl išstojimo 164 straipsnio 5 dalies d punktu Jungtiniam komitetui suteikiami įgaliojimai priimti sprendimus, kuriais iš dalies keičiamas tas Susitarimas, jeigu tokie pakeitimai yra būtini siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo pasirašymo metu nebuvo numatytos, ir jeigu tokiais sprendimais nekeičiamos esminės to Susitarimo nuostatos. Remiantis Susitarimo dėl išstojimo 166 straipsnio 2 dalimi, Jungtinio komiteto priimti sprendimai yra privalomi Sąjungai ir Jungtinei Karalystei ir jos privalo įgyvendinti tuos sprendimus, o tie sprendimai turi tokį patį teisinį poveikį kaip ir Susitarimas dėl išstojimo;

               (3)per neapsižiūrėjimą į Susitarimo dėl išstojimo I priedo I dalį nebuvo įtrauktas vienas Socialinės apsaugos sistemų koordinavimo administracinės komisijos sprendimas ir viena rekomendacija. Dar keturi sprendimai ir viena rekomendacija buvo priimti iki pereinamojo laikotarpio pabaigos. Todėl šie sprendimai ir rekomendacijos turėtų būti įtraukti į šį priedą;

               (4)Jungtinis komitetas pagal Susitarimo dėl išstojimo 164 straipsnio 5 dalies d punktą turėtų priimti sprendimą, kuriuo būtų užpildytos šios spragos ir pašalinti šie trūkumai;

               (5)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Susitarimo dėl išstojimo 164 straipsnio 1 dalį įsteigtame Jungtiniame komitete dėl sprendimo, kuris turi būti priimtas pagal to Susitarimo 164 straipsnio 5 dalies d punktą, grindžiama prie šio sprendimo pridedamu Jungtinio komiteto sprendimo projektu.

               2 straipsnis

               Jungtinio komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 29, 2020 1 31, p. 1.

    ---documentbreak---

               EUROPOS KOMISIJA
            Briuselis, 2021 09 23
            COM(2021) 593 final
            PRIEDAS
            prie
            Pasiūlymo dėl Tarybos sprendimo
            kuriuo nustatoma pozicija, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo iš dalies pakeisti Susitarimą priėmimo

               SUSITARIMU DĖL JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS IŠSTOJIMO IŠ EUROPOS SĄJUNGOS IR EUROPOS ATOMINĖS ENERGIJOS BENDRIJOS ĮSTEIGTO JUNGTINIO KOMITETO SPRENDIMAS Nr. […]/2021

               […]

               kuriuo iš dalies keičiamas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos

               JUNGTINIS KOMITETAS,

               atsižvelgdamas į Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos
                  1
                (toliau – Susitarimas dėl išstojimo), ypač į jo 164 straipsnio 5 dalies d punktą,

               kadangi:

               (1)Susitarimo dėl išstojimo 164 straipsnio 5 dalies d punktu pagal to Susitarimo 164 straipsnio 1 dalį įsteigtam Jungtiniam komitetui (toliau – Jungtinis komitetas) suteikiami įgaliojimai priimti sprendimus, kuriais iš dalies keičiamas tas Susitarimas, jeigu tokie pakeitimai yra būtini siekiant ištaisyti klaidas, užpildyti spragas ar pašalinti kitus trūkumus arba reaguoti į situacijas, kurios Susitarimo pasirašymo metu nebuvo numatytos, ir jeigu tokiais sprendimais nekeičiamos esminės to Susitarimo nuostatos. Remiantis Susitarimo dėl išstojimo 166 straipsnio 2 dalimi, Jungtinio komiteto priimti sprendimai Sąjungai ir Jungtinei Karalystei yra privalomi. Sąjunga ir Jungtinė Karalystė privalo įgyvendinti tokius sprendimus, kurie turi tokį patį teisinį poveikį kaip ir Susitarimas dėl išstojimo;

               (2)siekiant teisinio tikrumo, Susitarimo dėl išstojimo I priedo I dalis turėtų būti iš dalies pakeista įtraukiant penkis Socialinės apsaugos sistemų koordinavimo administracinės komisijos sprendimus ir dvi rekomendacijas, kurie nebuvo nurodyti Susitarimo dėl išstojimo I priedo I dalyje, ir išbraukiant du sprendimus, kurie buvo pakeisti naujais sprendimais,

               PRIĖMĖ ŠĮ SPRENDIMĄ:

               1 straipsnis

               Susitarimas dėl išstojimo iš dalies keičiamas taip:

               1)Susitarimo dėl išstojimo I priedo I dalies skirsnyje „Taikytini teisės aktai (A serija)“ įrašoma Socialinės apsaugos sistemų koordinavimo administracinės komisijos rekomendacija Nr. A1 dėl Europos Parlamento ir Tarybos reglamento (EB) Nr. 987/2009 19 straipsnio 2 dalyje nurodyto pažymėjimo išdavimo
                  2
               ;

               2)Susitarimo dėl išstojimo I priedo I dalies skirsnyje „Elektroninis keitimasis duomenimis (E serija)“ įrašomas Socialinės apsaugos sistemų koordinavimo administracinės komisijos sprendimas Nr. E6 dėl nustatymo, kada elektroninis pranešimas teisiškai yra laikomas pristatytu per Elektroninių socialinės apsaugos informacijos mainų (EESSI) sistemą
                  3
               ;

               3)Susitarimo dėl išstojimo I priedo I dalies skirsnyje „Horizontalieji klausimai (H serija)“ įrašomas Socialinės apsaugos sistemų koordinavimo administracinės komisijos sprendimas Nr. H9 dėl Europos Parlamento ir Tarybos reglamento (EB) Nr. 987/2009 67 ir 70 straipsniuose ir Sprendime Nr. S9 nurodytų terminų atidėjimo dėl COVID-19 pandemijos
                  4
               ;

               4)Susitarimo dėl išstojimo I priedo I dalies skirsnyje „Horizontalieji klausimai (H serija)“ įrašomas Socialinės apsaugos sistemų koordinavimo administracinės komisijos sprendimas Nr. H10 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties
                  5
               ;

               5)Susitarimo dėl išstojimo I priedo I dalies skirsnyje „Horizontalieji klausimai (H serija)“ įrašomas Socialinės apsaugos sistemų koordinavimo administracinės komisijos sprendimas Nr. H11 dėl Reglamento (EB) Nr. 987/2009 67 ir 70 straipsniuose ir Sprendime Nr. S9 nurodytų terminų atidėjimo dėl COVID-19 pandemijos
                  6
               ;

               6)Susitarimo dėl išstojimo I priedo I dalies skirsnyje „Horizontalieji klausimai (H serija)“ įrašoma Socialinės apsaugos sistemų koordinavimo administracinės komisijos rekomendacija Nr. H2 dėl valstybės narės įstaigos asmeniui išduodamų ir asmens padėtį liudijančių dokumentų, reikalingų Europos Parlamento ir Tarybos reglamentams (EB) Nr. 883/2004 ir (EB) Nr. 987/2009 taikyti, autentiškumo požymių įtraukimo
                  7
               ;

               7)Susitarimo dėl išstojimo I priedo I dalies skirsnyje „Liga (S serija)“ įrašomas Socialinės apsaugos sistemų koordinavimo administracinės komisijos sprendimas Nr. S11 dėl išlaidų kompensavimo tvarkos įgyvendinant Reglamento (EB) Nr. 883/2004 35 ir 41 straipsnius
                  8
               ;

               8)Susitarimo dėl išstojimo I priedo I dalyje išbraukiami šie aktai:

               a)Socialinės apsaugos sistemų koordinavimo administracinės komisijos sprendimas Nr. H8 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties, kuris pakeistas Socialinės apsaugos sistemų koordinavimo administracinės komisijos sprendimu Nr. H10 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties;

               b)Socialinės apsaugos sistemų koordinavimo administracinės komisijos sprendimas Nr. S9 dėl išlaidų kompensavimo tvarkos Reglamento (EB) Nr. 883/2004 35 ir 41 straipsniams įgyvendinti, kuris pakeistas Socialinės apsaugos sistemų koordinavimo administracinės komisijos sprendimu Nr. S11 dėl išlaidų kompensavimo tvarkos įgyvendinant Reglamento (EB) Nr. 883/2004 35 ir 41 straipsnius.

               2 straipsnis

               Šis sprendimas įsigalioja kitą dieną po jo priėmimo.

               Priimta ...

               Jungtinio komiteto vardu

               Bendrapirmininkiai

                     (1)

                     OL L 29, 2020 1 31, p. 7.

                     (2)

                        OL C 183, 2018 5 29, p. 5–14.

                     (3)

                        OL C 355, 2018 10 4, p. 5–7.

                     (4)

                        OL C 259, 2020 8 7, p. 9.

                     (5)

                        OL C 89, 2021 3 16, p. 6–10.

                     (6)

                        OL C 170, 2021 5 6, p. 4–5.

                     (7)

                        OL C 147, 2019 4 29, p. 6–7.

                     (8)

                        OL C 236, 2021 6 18, p. 4–9.


               EUROPOS KOMISIJA
            Briuselis, 2021 09 23
            COM(2021) 594 final
            2021/0304(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, dalinio pakeitimo

               AIŠKINAMASIS MEMORANDUMAS

               1.Pasiūlymo dalykas

               Komisija siūlo Tarybai nustatyti poziciją, kurios Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) įsteigtame Jungtiniame komitete dėl Jungtinio komiteto sprendimo, kuriuo iš dalies keičiamas Sprendimas Nr. 7/2020, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas.

               2.Pasiūlymo aplinkybės

               2.1.Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos

               Susitarimu dėl išstojimo nustatyta Jungtinės Karalystės tvarkingo išstojimo iš Sąjungos ir Europos atominės energijos bendrijos (Euratomo) tvarka. Susitarimas dėl išstojimo įsigaliojo 2020 m. vasario 1 d.

               2.2.Jungtinis komitetas

               Pagal Susitarimo dėl išstojimo 164 straipsnio 1 dalį įsteigtą Jungtinį komitetą sudaro Sąjungos ir Jungtinės Karalystės atstovai. Jam bendrai pirmininkauja Sąjunga ir Jungtinė Karalystė. Susitarimo dėl išstojimo VIII priede nustatytos Jungtinio komiteto darbo tvarkos taisyklės. Jungtinis komitetas posėdžiauja bent kartą per metus arba Sąjungos ar Jungtinės Karalystės prašymu ir bendru sutarimu nustato savo posėdžių tvarkaraštį ir darbotvarkę.

               Susitarimo dėl išstojimo 164 straipsnyje nustatytos Jungtinio komiteto funkcijos – jis pirmiausia:

               ·tiesiogiai arba per jam atskaitingus specializuotus komitetus prižiūri Susitarimo įgyvendinimą ir taikymą;

               ·priima sprendimus ir teikia rekomendacijas, taip pat priima Susitarimo pakeitimus jame numatytais atvejais;

               ·imasi priemonių, kad būtų išvengta problemų ir išspręsti ginčai, kurių gali kilti dėl Susitarimo aiškinimo ir taikymo.

               2.3.Numatomas Jungtinio komiteto aktas

               Remdamasis Susitarimo dėl išstojimo 171 straipsnio 1 dalimi, Jungtinis komitetas iki pereinamojo laikotarpio pabaigos sudarė 25 asmenų, norinčių ir galinčių būti arbitražo kolegijos nariais, sąrašą. Pagal 171 straipsnio 1 dalies paskutinį sakinį Jungtinis komitetas užtikrina, kad šis sąrašas bet kuriuo metu atitiktų Susitarimu dėl išstojimo nustatytus konkrečius reikalavimus.

               Numatomo sprendimo tikslas – atnaujinti sąrašą, nes vienas iš arbitrų, įrašytų į jį, buvo paskirtas Sąjungos institucijos nariu ir todėl nebeatitinka Susitarimo dėl išstojimo 171 straipsnio 2 dalyje nustatytų reikalavimų.

               Numatomas sprendimas pagal Susitarimo 166 straipsnio 2 dalį taps privalomas šalims. Pagal Darbo tvarkos taisyklių 9 taisyklę Jungtinio komiteto priimamuose sprendimuose nurodoma jų įsigaliojimo data.

               3.Pozicija, kurios turi būti laikomasi Sąjungos vardu

               Remdamasis Susitarimu dėl išstojimo, Jungtinis komitetas sudarė arbitrų, kuriems pavedama spręsti ginčus dėl Susitarimo dėl išstojimo aiškinimo, sąrašą, ir šis įsigaliojo 2021 m. sausio 1 d.

               Į šį sąrašą įrašyti penki asmenys, kurie Sąjungos ir Jungtinės Karalystės bendru sutarimu gali eiti arbitrų kolegijos pirmininko pareigas. Be to, į sąrašą įrašyta 20 asmenų, kurie gali eiti eilinių arbitražo kolegijos narių pareigas: 10 Sąjungos pasiūlytų asmenų ir 10 Jungtinės Karalystės pasiūlytų asmenų.

               Vienas iš asmenų, įrašytų į 10 Sąjungos pasiūlytų arbitražo kolegijos narių sąrašą, nuo 2021 m. spalio 7 d. paskirtas eiti Teisingumo Teismo generalinio advokato pareigas. Pagal Susitarimo dėl išstojimo 171 straipsnio 2 dalį į sąrašą negali būti įrašyti Sąjungos institucijų nariai, pareigūnai ar kiti tarnautojai, todėl jis turi būti iš dalies pakeistas.

               2020 m. gruodžio 22 d. Tarybos sprendimo (ES) 2020/2232 II priede nustatytas kandidatų, norinčių ir galinčių pagal Susitarimą dėl išstojimo būti arbitražo kolegijos nariais iš Sąjungos, su kuriais prireikus Sąjunga gali susisiekti, kai Jungtinis komitetas turi pagal 171 straipsnio 1 dalies paskutinį sakinį atnaujinti 25 asmenų sąrašą, rezervo sąrašas.

               Todėl Sąjungos pozicija turėtų būti tokia: pritarti tam, kad Jungtinis komitetas priimtų sprendimą, kuriuo iš dalies keičiamas jo sprendimas, kuriuo sudaromas 25 asmenų, norinčių ir galinčių pagal Susitarimą būti arbitrais, sąrašas, asmenį, nebeatitinkantį skyrimui arbitru keliamo reikalavimo, pakeičiant kandidatu iš rezervo sąrašo.

               4.Teisinis pagrindas

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sprendimu, kurį turi priimti Jungtinis komitetas, nustatoma pozicija, kurios Sąjungos vardu turi būti laikomasi susitarimu įsteigtame organe, kai tam organui reikia priimti teisinę galią turinčius aktus. Numatomas aktas taps privalomas šalims pagal Susitarimo 166 straipsnio 2 dalį.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               Numatomo akto tikslas ir turinys susiję su Sąjungos pozicijos dėl asmenų, norinčių ir galinčių pagal Susitarimą dėl išstojimo būti arbitražo kolegijų nariais, sąrašo sudarymo nustatymu. Susitarimo sudarymas buvo grindžiamas Europos Sąjungos sutarties 50 straipsnio 2 dalimi.

               Todėl siūlomo sprendimo teisinis pagrindas turėtų būti Europos Sąjungos sutarties 50 straipsnio 2 dalis kartu su SESV 218 straipsnio 9 dalimi.

               5.Numatomo akto skelbimas

               Kadangi Jungtinio komiteto sprendimo tikslas – iš dalies pakeisti asmenų, norinčių ir galinčių pagal Susitarimą dėl išstojimo būti arbitražo kolegijų nariais, sąrašą, priimtą Jungtinio komiteto sprendimą tikslinga paskelbti Europos Sąjungos oficialiajame leidinyje.

               2021/0304 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, dalinio pakeitimo

               EUROPOS SĄJUNGOS TARYBA,

               atsižvelgdama į Europos Sąjungos sutartį, ypač į jos 50 straipsnio 2 dalį,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               atsižvelgdama į Europos Komisijos pasiūlymą,

               kadangi:

               (1)2020 m. vasario 1 d. įsigaliojo Tarybos sprendimu (ES) 2020/135 sudarytas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos
                  1
                (toliau – Susitarimas dėl išstojimo);

               (2)remdamasis Susitarimo dėl išstojimo 171 straipsnio 1 dalimi, Jungtinis komitetas iki Susitarime dėl išstojimo nustatyto pereinamojo laikotarpio pabaigos sudarė 25 asmenų, norinčių ir galinčių būti arbitražo kolegijos nariais, sąrašą. Jungtinis komitetas turi užtikrinti, kad bet kuriuo metu sąrašas atitiktų reikalavimus;

               (3)remiantis Susitarimo dėl išstojimo 171 straipsnio 2 dalimi, į sąrašą neįrašomi asmenys, kurie yra Sąjungos institucijų, valstybės narės vyriausybės arba Jungtinės Karalystės vyriausybės nariai, pareigūnai ar kiti tarnautojai;

               (4)vienas iš Sąjungos pasiūlytų asmenų, įrašytų į sąrašą, buvo paskirtas eiti Teisingumo Teismo generalinio advokato pareigas ir todėl nebeatitinka pagal Susitarimą dėl išstojimo skyrimui arbitru keliamų reikalavimų;

               (5)todėl būtina tą asmenį pakeisti kandidatu iš 2020 m. gruodžio 22 d. Tarybos sprendimo (ES) 2020/2232 II priede pateikto kandidatų, norinčių ir galinčių pagal Susitarimą dėl išstojimo būti arbitražo kolegijos nariais iš Sąjungos, rezervo sąrašo;

               (6)tikslinga nustatyti poziciją, kurios Sąjungos vardu turi būti laikomasi Jungtiniame komitete,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Susitarimo dėl išstojimo 164 straipsnio 1 dalį įsteigtame Jungtiniame komitete dėl 25 asmenų, norinčių ir galinčių pagal Susitarimą dėl išstojimo būti arbitražo kolegijos nariais, sąrašo dalinio pakeitimo, grindžiama prie šio sprendimo pridedamu Jungtinio komiteto sprendimo projektu.

               2 straipsnis

               Jungtinio komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2020 m. sausio 30 d. Tarybos sprendimas (ES) 2020/135 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos sudarymo (Tekstas svarbus EEE) (OL L 29, 2020 1 31, p. 1).

    ---documentbreak---

               EUROPOS KOMISIJA
            Briuselis, 2021 09 23
            COM(2021) 594 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Susitarimu dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos įsteigtame Jungtiniame komitete dėl sprendimo, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas, dalinio pakeitimo

               PRIEDAS

               SUSITARIMU DĖL JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS IŠSTOJIMO IŠ EUROPOS SĄJUNGOS IR EUROPOS ATOMINĖS ENERGIJOS BENDRIJOS ĮSTEIGTO JUNGTINIO KOMITETO SPRENDIMAS Nr. […]/2021

               …

               kuriuo iš dalies keičiamas Sprendimas Nr. 7/2020, kuriuo sudaromas 25 asmenų, norinčių ir galinčių pagal Susitarimą būti arbitražo kolegijos nariais, sąrašas

               JUNGTINIS KOMITETAS,

               atsižvelgdamas į Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos
                  1
                (toliau – Susitarimas dėl išstojimo), ypač į jo 171 straipsnio 1 ir 2 dalis,

               kadangi:

               (1)remdamasis Susitarimo dėl išstojimo 171 straipsnio 1 dalimi, Jungtinis komitetas iki tuo Susitarimu nustatyto pereinamojo laikotarpio pabaigos sudarė 20 asmenų, norinčių ir galinčių būti eiliniais arbitražo kolegijos nariais, sąrašą. Jungtinis komitetas turi užtikrinti, kad bet kuriuo metu sąrašas atitiktų reikalavimus;

               (2)remiantis Susitarimo dėl išstojimo 171 straipsnio 2 dalimi, į sąrašą neįrašomi asmenys, kurie yra Sąjungos institucijų, valstybės narės vyriausybės arba Jungtinės Karalystės vyriausybės nariai, pareigūnai ar kiti tarnautojai;

               (3)vienas iš Sąjungos pasiūlytų asmenų, įrašytų į sąrašą, buvo paskirtas Sąjungos institucijos nariu ir todėl nebeatitinka pagal Susitarimą dėl išstojimo skyrimui arbitru keliamų reikalavimų;

               (4)todėl būtina tą asmenį pakeisti kitu,

               PRIĖMĖ ŠĮ SPRENDIMĄ:

               1 straipsnis

               Jungtinio komiteto sprendimo Nr. 7/2020 I priede pateiktas Susitarimo dėl išstojimo arbitražo kolegijos eilinių narių sąrašas iš dalies keičiamas taip:

               Tamara ĆAPETA pakeičiama Ezio PERILLO.

               2 straipsnis

               Šis sprendimas įsigalioja kitą dieną po jo priėmimo.

               Priimta …

               Jungtinio komiteto vardu

               Bendrapirmininkiai

                     (1)

                           OL L 29, 2020 1 31, p. 7.